Una dintre ultimele fabrici de tradiție din România își închide porțile după jumătate de secol. În ultimii ani, producea pentru mărci celebre precum Guy Laroche sau Pierre Cardin
După aproape jumătate de secol de activitate și mii de cămăși exportate zilnic în Europa, fabrica de confecții din Tulcea își închide definitiv porțile. Simbol al economiei locale și furnizor pentru branduri celebre precum Guy Laroche sau Pierre Cardin, Confecția Tulcea intră în proces de lichidare, după ce ultimele livrări au fost făcute în primăvara acestui an.